b'\n_START_ARTICLE_\nEduard Romanjuta\n_START_SECTION_\nBiografi\n_START_PARAGRAPH_\nEduard Romanjuta er f\xc3\xb8dt i Ternopil i det vestlige Ukraine. Han har sunget siden fire\xc3\xa5rsalderen og har desuden studeret violin ved en musikskole. Han har deltaget i flere ukrainske og internationale musikkonkurencer, heriblandt i den ukrainske forh\xc3\xa5ndsudv\xc3\xa6lgelse til Eurovision Song Contest ved flere lejligheder._NEWLINE_Den 28. februar 2015 vandt han den moldaviske forh\xc3\xa5ndsudv\xc3\xa6lgelse O Melodie Pentru Europa med nummeret "I Want Your Love". Han repr\xc3\xa6senterede dermed Moldova med dette nummer ved Eurovision Song Contest 2015 i Wien. Her gik han ikke videre fra semifinalen, idet hans optr\xc3\xa6den indbragte en 11. plads; de ti bedste gik videre.'